Սիրելի հայրենակիցներ,

այսօր նշում ենք Հանրապետության տոնը՝ Հայաստանի առաջին հանրապետության հիմնադրման տարեդարձը:

Մայիսյան հերոսամարտերի արդյունքում ծնունդ առած եւ դժվարին օրեր ապրող նորանկախ երկրում, այս պատմական օրվանից ի վեր, սկսվեց պետականաշինության եւ օրինաստեղծ աշխատանքի ժամանակը, որը կանգ էր առել հարյուրամյակներ առաջ:

Շնորհավորում եմ բոլորիս այս նվիրական տարեդարձի առթիվ, ցանկանում, որ գնահատենք մեր պատմությունն ու հպարտանանք նրանով, պահպանենք 20-րդ դարավերջին չափազանց թանկ գնով վերաստեղծված պետականության ինքնիշխանությունը եւ անենք ամեն ինչ` Հայաստանի Հանրապետությունը բոլոր առումներով ժողովրդավարական, սոցիալական, իրավական պետություն դարձնելու համար:

Խոնարհում նահատակների հիշատակին, փառք Հայոց բանակին, Աստված պահապան մեր ժողովրդին։